open-index/open-wikipedia-markdown huggingface dataset:
Alberto Tanasini

**Alberto Tanasini** (1945&ndash;2024) var en italiensk emeritert katolsk biskop av Chiavari.

## Liv og virke
### Prest
Han ble ordinert til prest av erkebiskopen av Genova, kardinal Giuseppe Siri, den 1. mars 1969.

### Hjelpebiskop i Genova
Pave Johannes Paul II utnevnte ham til hjelpebiskop i Genova og titulærbiskop av Suelli den 6. juli 1996. Erkebiskopen av Genova, Dionigi Tettamanzi, ordinerte ham til biskop den 14. september samme år; medkonsekratorer var Giacomo Barabino, biskop av Ventimiglia-San Remo, og Martino Canessa, biskop av Tortona.

### Biskop av Chiavari
20. mars 2004 ble han utnevnt til biskop av Chiavari og ble innsatt den 16. mai samme år.

Pave Frans innvilget hans aldersrelaterte avskjedsøknad den 10. april 2021.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Carlo Maria Martini (1927-2012) *1980
* Kardinal Dionigi Tettamanzi (1934-2017) *1989
* Biskop *Alberto Tanasini* (1945-2024) *1996

## Referanser
Grace Is Gone

***Grace Is Gone*** er en amerikansk dramafilm fra 2007 regissert av James C. Strouse, som også skrev manus. Filmen ble produsert av Plum Pictures, og hadde premiere under Sundance Film Festival i 2007.

## Handling
Stanley Phillips er en middelaldrende militærveteran i Chicago, som tar seg av sine to døtre - 12 år gamle Heidi og 8 år gamle Dawn - samtidig som hans kone Grace, tjenestegjør i Irak-krigen. En morgen besøker to offiserer fra hæren hjemmet deres, og informerer Stanley om at Grace har blitt drept i kamp. I sjokk gruer Stanley seg til å måtte fortelle døtrene sine om morens død. Når de kommer hjem fra skolen, tar han dem med ut på middag og planlegger å fortelle dem om Grace etterpå. Men ute av stand til dette, bestemmer han seg spontant for å ta dem med på en biltur til Enchanted Gardens - en fornøyelsespark i Florida som de to jentene lenge hadde ønsket å besøke.

Den kvelden ringer Stanley hjemmet deres, bare for å høre Graces stemme fra telefonsvareren deres. Morgenen etter kommer de til morens hjem, som ikke er hjemme. I stedet møter de Stanleys yngre bror John. Men John mottar en telefon fra en venn av familien deres, som uttrykker sin kondolanse for Graces død. Han konfronterer broren sin i sinne, og krever å få vite hvorfor Stanley fremdeles ikke har fortalt dette til døtrene hans eller til resten av familien deres. Men Stanley sier at han ønsker å gjøre dette etter hvert.

Etter å ha tilbrakt en dag ved fornøyelsesparken, er Stanley fremdeles motvillig til å forlate parken fordi han vet at han snart må fortelle dem sannheten om Grace. Han tar jentene med seg til en nærliggende strand, og informerer dem til slutt at Grace har dødd. De tre omfavner og sørger over henne samtidig som solen går ned. Filmens siste scene er av Stanley, Heidi og Dawn ved graven til Grace.

## Skuespillere
* John Cusack som Stanley Phillips
* Alessandro Nivola som John Phillips
* Gracie Bednarczyk som Dawn Phillips
* Shélan O'Keefe som Heidi Phillips
* Dana Lynne Gilhooley som Grace Phillips
* Marisa Tomei som en kvinne ved svømmebassenget
* Mary Kay Place som en kvinne i begravelsen

## Referanser


## Eksterne lenker
*
A Thousand and One

***A Thousand and One*** er en amerikansk dramafilm fra 2023 regissert av A.V. Rockwell, som også skrev manus. Hovedrollene spilles av Teyana Taylor, Will Catlett, Josiah Cross og Aven Courtney. Filmen hadde premiere under Sundance Film Festival i januar 2023.

## Handling
I 1994 blir den dømte tyven Inez de la Paz løslatt fra Rikers Island, og vender tilbake til Brooklyn hvor hun opprinnelig kommer fra. Der legger hun merke til sønnen Terry sammen med andre barn fra et fosterhjem. Terry blir snart innlagt på sykehus etter å ha forsøkt å rømme fra fosterhjemmet, og Inez besøker ham i hemmelighet. Terry forteller moren sin om det tidligste minnet han har: Om hvordan Inez forlot ham på et gatehjørne da han var to år gammel. Impulsivt velger Inez å bortføre sønnen sin fra sykehuset, og de reiser sammen til Harlem. Inez ordner en falsk fødselsattest og andre papirer for Terry, slik at hun kan melde ham opp på skolen. Samtidig gjenforenes hun med en tidligere kjæreste og tyv, ved navn Lucky.

Selv om Lucky tilsynelatende er ukomfortabel med situasjonen, gifter han og Inez seg - og han lover å ta hånd om Terry. I 2001 bor Inez fremdeles i samme leilighet med Terry, selv om ekteskapet hennes med Lucky har blitt anstrengt på grunn av hans utroskap. I 2005 bukker Lucky gradvis under for kreft ved et sykehus, samtidig som Terry forbereder seg på å begynne ved college. Men deres nye utleier forsøker å drive dem ut av leiligheten de leier. Når veilederen hans ber om fødselsattesten hans på grunn av en jobb, gir Terry henne de forfalskede papirene - uten å fortelle dette til Inez.

Når det blir avslørt at dokumentene er ugyldige, og rådgiveren hans kontakter sosialtjenestene. Terry får vite at Inez ikke er hans biologiske mor i det hele tatt, og han blir plassert i et annet fosterhjem. Men Terry flykter fra dette hjemmet og Inez sin beste venn, Kim, inviterer ham til å bo hos henne. Hun møter igjen Inez som tilstår at hun egentlig ikke var kvinnen som hadde forlatt Terry på gatehjørnet.

## Skuespillere
* Teyana Taylor som Inez de la Paz
* Aaron Kingsley Adetola som Terry (6 år gammel)
* Aven Courtney som Terry (13 år gammel)
* Josiah Cross som Terry (17 år gammel)
* Will Catlett som Lucky
* Terri Abney som Kim Jones
* Johnny Serret som en tenåring

## Referanser


## Eksterne lenker
*
Sollia skole

**Sollia oppvekstsenter** (tidligere Sollia skole) er en barneskole ved grenda Atnbrua i Sollia i Innlandet. 

Skolen ligger om lag 73 kilometer fra kommunesenteret Koppang. Driften er midlertidig innstilt fra 2023 av, da skolen ikke har noen elever. Elevene i grenda som sokner til skolen, sendes ut av kommunen til andre skoler frem til temaet om ny drift er avklart.

Skolen sto ferdig til bruk 3. september 1980.

## Referanser


## Eksterne lenker
* Informasjon om skolene på Stor-Elvdals hjemmesider
Joar Nesse

**Joar Nesse** (født 1970) er en norsk politiker  i VI partiet. tidligere Helsepartiet, som var en del av INP.

## Referanser
Irene Thomsen Lie

**Irene Thomsen Lie** (1922–2017) var en norsk skuespiller som blant annet medvirket i flere av NRK Fjernsynsteatrets produksjoner. Hun medvirket også i en rekke hørespill i NRK Radio gjennom en tredveårsperiode som strakk seg fra 1950 til 1982. Blant hørespillene hun spilte i var *[[God aften, mitt navn er Cox]]* og *[[Tulutta og Makronelle]]*.

## Skuespillerkarriere
Som barn ble hun med i Inga Bjørnsons Barneteater i Oslo. I 1936 stod hun også på en profesjonell teaterscene, i en liten rolle på Det Nye Teateret. Teaterkritikeren Einar Skavlan kommenterte hennes rolleinnsats slik: «lille Irene Thomsen er fortrinlig som barnet». I 1936 spilte hun på Centralteateret, i en komedie der Lillebil Ibsen spilte hennes bestemor og Marie Hedemark hennes mor. Allerede som syttenåring hadde hun en mindre filmrolle, i *[[De vergeløse (film)|De vergeløse]]*, som hadde premiere i 1939. Under andre verdenskrig var hun ikke aktiv som skuespiller.

Som voksen ble hun etter krigen ansatt først ved Komedia Teatret, deretter ved Den Nationale Scene i Bergen. Da Kjell Stormoen tiltrådte som teatersjef ved Rogaland Teater i 1951, ble Irene Thomsen en av teaterets nye skuespillere. Hun var også på turné med Riksteatret.

Irene Thomsen hadde en mindre rolle i spillefilmen ''De kalte ham'' ''Skarven'', som hadde premiere i 1965 – den kvinnelige hovedrollen i denne filmen ble spilt av Liv Ullmann. Irene Thomsen var også med i spillefilmen *[[Broder Gabrielsen]]* (1966), og i *[[Min Marion]]* (1975)

## Filmografi
* 1939: *[[De vergeløse (film)|De vergeløse]]* (spillefilm)
* 1961: *Den store barnedåpen* (Fjernsynsteatret)
* 1963: *Kranes konditori* (Fjernsynsteatret)
* 1965: *Den forvandlede brudgom* (Fjernsynsteatret) – dette var en dukketeateroppsetning av et stykke av Ludvig Holberg; Irene Thomsen ga stemme til en av rollene
* 1965: *[[De kalte ham Skarven]]* (spillefilm)
* 1966: *[[Broder Gabrielsen]]* (spillefilm)
* 1968: ''Skipper Worse'' (TV-serie) – Thomsen medvirket i episode 1, 3, 4 og 5 (av fem)
* 1975: *[[Min Marion]]* (spillefilm)
* 1980: ''Den som henger i en tråd'' (TV-serie) – Thomsen medvirket i episode 1, 2 og 3 (av fire)
* 1983: *[[I denne verden er alt mulig]]* (TV-film)
* 1985: ''Alma'' (Fjernsynsteatret)

## Familie
Hun giftet seg i 1955 med skuespillerkollegaen Arne Lie (1921–1982).

## Referanser


## Eksterne lenker
* 
*
Eric Erickson

**Eric Sigfrid Erickson** (1889–1983) var en svensk-amerikansk forretningsmann og spion.

Han vokste opp i Brooklyn i New York som sønn av fattige svenske immigranter. Han gjorde karriere i Standard Oil og senere i Texaco. I 1924, etter noen år i Asia, flyttet han til Stockholm, og i 1934 ble han svensk statsborger. Han drev import av olje og bensin.

Han hadde gode kontakter i den tyske oljeindustrien og tjente en formue på å fortsette sine forretninger med tyskerne under den andre verdenskrig. Han ble svartelistet av amerikanske myndigheter og utstøtt av venner og familie.

Ønsket om å renvaske seg drev ham til å bli spion for OSS, forløperen til CIA. På sine mer enn 30 forretningsreiser til Tyskland skaffet Erickson opplysninger som ble brukt av de allierte til å bombe tyske oljeraffinerier.

Ericksons livsfarlige spill ble allment kjent med en bok, *Spion i Berlin* (1958), som også ble forelegg for en spillefilm i 1962.

Erickson ble tildelt den amerikanske Frihetsmedaljen for sin innsats for de alliertes sak.

Han døde i sitt hjem i Menton på den franske riviera i 1983.

## Referanser


## Litteratur
*
*
Vanina

***Vanina*** er en tysk stumfilm fra 1922 regissert av Arthur von Gerlach.

## Handling
En håndfull kjeltringer sniker inn i guvernørens palass en kveld, under en mottakelse. En av kjeltringene møter en ung kvinne i et av værelsene, og det oppstår plutselig kjærlighet. Men i løpet av kort tid blir innbruddet deres stanset, og den unge mannen arrestert. Den unge kvinnen, som ser ut til å være guvernørens datter, uttaler foran gjestene at det hele er en feil: Hun påstår at den arresterte mannen faktisk er hennes forlovede. Guvernøren ber den unge mannen om å gi ham datterens hånd i ekteskapet på én betingelse: Han må avsløre planene for resten av opprøret for ham, som fremdeles raser i byens gater og torg. Den unge mannen slites mellom å forråde de andre kjeltringene, eller å forråde den nye kjæresten sin.

Men han velger å heller stå med de andre kjeltringene, og begynner snart å angre. Men det er allerede for sent: troppene til guvernøren, som de revolusjonære planene ble avslørt for, begynner effektivt å undertrykke alle kjeltringene. Men kort tid etter at guvernøren feirer bryllupet mellom datteren og kjeltringen. Men kort tid etterpå sender han - med en slags sadistisk tilfredsstillelse - den unge mannen til galgen i nærvær av alle. Men den unge kvinnen nekter å gi opp, og forsøker å redde den nye ektemannen sin.

## Skuespillere
* Asta Nielsen som Vanina  
* Paul Wegener som Gouverneur von Turin  
* Paul Hartmann som Octavio 
* Albrecht Viktor Blum som Adjutant des Gouverneurs  
* Bernhard Goetzke som prest
* Raoul Lange

## Referanser


## Eksterne lenker
*
Vanity Fair (film fra 1922)

***Vanity Fair*** er en britisk stumfilm fra 1922 regissert av Walter Courtney Rowden.

## Skuespillere
* Clive Brook som Rawdon Crawley 
* Douglas Munro som Marquis of Staines 
* Henry Doughty som Mr. Wenham 
* Kyrle Bellew som Becky Sharp

## Referanser


## Eksterne lenker
*
The Strangers in Beijing

***The Strangers in Beijing*** (originaltittel: *Hun zai Bei Jing*) er en kinesisk dramafilm fra 1995 regissert av He Qun. Filmen følger livene til en gruppe unge mennesker fra alle kanter av landet som arbeider ved en forlagspresse i Beijing. Alle bor i i samme bygningskompleks. Ledende roller spilles av Zhang Guoli og Ju Xue.

Den ble kåret til beste film ved Hundred Flowers Awards (delt med ''The Lu Gou Qiao Incident'' og ''Red Cherry'').

## Referanser


## Eksterne lenker
*
The Village Blacksmith

***The Village Blacksmith*** er en amerikansk stumfilm fra 1922 regissert av John Ford.

## Handling
I en prolog faller Johnnie, en av landsby-smedens to sønner, ned fra et tre som godseierens sønn Anson Brigham våget ham å klatre opp i. Johnnie blir derfor funksjonshemmet. Godseieren har i mange år vært en fiende av smeden, etter at smeden hadde giftet seg med kvinnen som godseieren var forelsket i. Som voksen blir smedens andre sønn, Bill, lege.

Datteren hans Alice, innleder en affære med godseierens sønn - som nettopp har kommet tilbake fra college. Men Bill blir skadet i en tog-ulykke, og Alice - etter å ha blitt anklaget for å ha stjålet penger som tilhører kirken - forsøker å begå selvmord. Men smeden redder Alice, og den eldste broren opererer beina til Johnnie med hell.

## Skuespillere
* William Walling som John Hammond, Blacksmith
* Virginia True Boardman som Mrs. John Hammond
* Virginia Valli som Alice Hammond
* Ida Mae McKenzie som Alice as a Child
* David Butler som Bill Hammond
* Gordon Griffith som Bill
* George Hackathorne som Johnnie Hammond
* Pat Moore som Johnnie

## Referanser


## Eksterne lenker
*
Lhathothori Nyentsen

**Lha Thothori gNyan bTsan** (, ) var den 28. kongen av Tibet ifølge tibetansk tradisjon. *Lha*, som betyr «guddommelig, knyttet til gudene i himmelen», er en ærestittel og var ingen del av hans egentlige navn.

## Referanser
Thönmi Sambhota

**Thönmi Sambhoṭa**, også kalt **Thönmi Sambhodha** (tibetansk: , wylie: *thon mi sam+b+ho Ta*; født i det syvende århundre) er tradisjonelt regnet som skaperen av tibetansk skrift og forfatteren av *Sum cu pa* og *Rtags kyi 'jug pa* i det 7. århundre. Thönmi Sambhoṭa er ikke nevnt i noen av de *[[gamle tibetanske annaler]]* eller andre gamle tekster, selv om *annalene* ikke nevner skriften like etter år 650. De to avhandlingene som tilegnes ham må postdateres til det 13. århundre.

## Referanser
Yarlungdalen

**Yarlungdalen** blir dannet av Yarlung Chu, en sideelv til Yarlung Tsangpo i prefekturet Shannan i den autonome region Tibet i Kina. Navnet refererer spesielt til det distriktet hvor Yarlung Chu forenes med Chongyeelven, og breder seg ut på en større slette omkring 2&nbsp;km bred, før den flyter inn i elven Tsangpo. Den befinner seg i fylket Nêdong i Shannan og inkluderer hovedstaden til prefekturet, Tsetang, en av Tibets største byer, 183&nbsp;km sørøst for Lhasa.  

## Referanser
Det røde krater

***Det røde krater*** (originaltittel: *The Vermilion Pencil*) er en amerikansk stumfilm fra 1922 regissert av Norman Dawn.

## Handling
Tse Chan, en kinesisk visekonge, mistenker at hans kone er utro og han dømmer henne til døden. Etter å ha fått vite om hennes uskyld for sent, sender han sønnen sin Li Chan til Amerika før han går i tilbaketrukkethet. Li Chan vender senere tilbake til fedrelandet som en vellykket ingeniør, og forelsker seg i Hyacinth - datteren til en fattig kurv-vever. Hun blir snart kidnappet av visekongen, men Li Chan tror at hun har forlatt ham. Så han reiser til byen, og begynner å arbeide som lærer. Han begynner å gi privattimer til niesen til Ho Ling, og de blir snart forlovet. Men det viser seg etter hvert at Ho Ling faktisk er Hyacinth, som Li Chan var forelsket i.

## Skuespillere
* Sessue Hayakawa som Tse Chan / Li Chan
* Ann May
* Misao Seki som Pai Wang
* Bessie Love som Hyacinth
* Sidney Franklin som Fu Wong
* Thomas Jefferson som Ho Ling

## Referanser


## Eksterne lenker
*
Maṇi Kabum

***Maṇi Kambum*** (tibetansk: མ་ཎི་བཀའ་འབུམ་, wylie: *ma Ni bka' 'bum,*), eller «de samlede lærdommene til Mani»,  er en tibetansk buddhistisk terma som inneholder lærdommer knyttet til bodhisattvaen Avalokiteśvara. *Maṇi Kambum* ble satt sammen over tid av flere hender, sannsynligvis fra det 12. århundre til det 13. århundre.

## Referanser
Frank Farian

**Frank Farian** (1941–2024) var en tysk plateprodusent og musiker som blant annet grunnla pop&shy;gruppene Boney M, No Mercy og Milli Vanilli. Han arbeidet til dels som produsent for Stevie Wonder (singelen «I Just Called to say I Love You», 1984; en Wonders største suksesser) og Meat Loaf (albumet *Blind Before I Stop*, 1986). Farian var sentral i popularisering av eurodisco og han bygget opp Tysklands mest avanserte lydstudio, FAR Studios i Frankfurt.

Han ble født som Franz Reuther i Kirn i Tyskland under andre verdenskrig. Farian var utdannet kokk. Han begynte på 1960-tallet som vokalist i bandet Frankie Boys Schatten uten særlig suksess.  Han hadde sin første hit med «Baby Do You Wanna Bump» i 1974. Begynte karrieren som solomusiker hadde en hit en version countrylåten «Rocky» i 1976. Han fikk snart ideen om å danne discogruppe, Boney&nbsp;M, med fire vestindiske dansere og sangere. Farian sang selv den dype mannsstemmen i studio mens Bobby Farrell opptrådte på scenen. Farian var ikke avbildet på noen av Boney&nbsp;Ms album. Fansen var opprinnelig ikke klar over at Farian sto for mannsstemmen. Discoversjonen av reggaelåten «Rivers of Babylon» var en av de største suksessene. Boney&nbsp;M solgte 100 millioner plater.

Farian spilte inn musikken til Milli Vanilli uten at gruppen var i studio. Farian oppdaget Rob Pilatus og Fabrice Morvan på et diskotek og ansatte dem for å fronte den nye musikken han hadde laget. Det skapte oppstyr da det ble kjent at Milli Vanilli bare mimet til musikken. Milli Vanilli måtte si fra seg Grammy Award for beste nye artist etter gruppesøksmål fra amerikanske forbrukere. Søksmålet hadde ikke konsekvenser for Farian. 

Han døde 23. januar 2024 i Miami der han bodde. 

## Referanser


## Eksterne lenker
* 
* 
*
Achanius

***Achanius*** er en slekt av biller der de fleste av artene er knyttet til tørre miljøer.

## Utseende
Middelsstore, avlange, brunlige til svarte skyggebiller med trådformede antenner. Noen har metallglans og kan overflatisk minne om løpebiller.

## Levevis
I alle fall noen av artene kan finnes ved råtnende kadavere i tørre områder, gjerne områder med sparsom vegetasjon i randsonen av ørkener.

## Utbredelse
Gruppen er utbredt i det vestlige Sør-Amerika.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien **[[Pimeliinae]]** 
******* Stammen **[[Evaniosomini]]** Lacordaire, 1859
******** Slekten ***Achanius*** Erichson, 1847
********* Underslekten *Achanius* (i snever forstand)
********** *[[Achanius angusticollis]]* Kulzer, 1956
********** *[[Achanius anthicoides]]* Erichson, 1847
********** *[[Achanius bembidioides]]*
********** *[[Achanius castanescens]]* (Fairmaire, 1902)
********** *[[Achanius minutus]]* Kulzer, 1950
********** *[[Achanius obscurus]]* Kulzer, 1950
********** *[[Achanius peruensis]]* Kulzer, 1950
********** *[[Achanius piceofuscus]]* (Fairmaire, 1878)
********** *[[Achanius puncticollis]]*
********* Underslekten *Ambigatus* Fairmaire, 1892
********** *[[Achanius antofagastensis]]* Flores & Aballay, 2015
********** *[[Achanius bicolor]]*
********** *[[Achanius piceus]]* Kulzer, 1956
********** *[[Achanius rhinosomoides]]* Kulzer, 1950
********** *[[Achanius rufonitens]]*
********** *[[Achanius stricticollis]]* Fairmaire, 1892
********** *[[Achanius wittmeri]]*

## Referanser




## Eksterne lenker
*
Arthrodeis

***Arthrodeis*** er en slekt av biller der de fleste av artene er knyttet til tørre miljøer.

## Utseende
Middelsstore (ca. 10-13 millimeter), ovale og hvelvede, svarte skyggebiller. 

## Levevis
Disse billene har et svært tykt og nokså vanntett hudpanser, og er derfor godt skikket til å overleve under svært tørre vilkår - de fleste lever i ørkener og halvørkener. Denne gruppen finnes ofte i sanddyner, men kna forekomme i mange slags vegetasjon. De er nattaktive altetere.

## Utbredelse
Slekten er særlig artsrik på Kanariøyene (særlig Gran Canaria), men er også utbredt langs Middelhavet østover til Egypt.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien **[[Pimeliinae]]** 
******* Stammen **[[Erodiini]]** Billberg, 1820
******** Slekten ***Arthrodeis*** Solier, 1834
********* *[[Arthrodeis byrrhoides]]* Wollaston, 1864
********* *[[Arthrodeis costifrons]]* Wollaston, 1864
********* *[[Arthrodeis cruciatus]]* Solier, 1834
********* *[[Arthrodeis curtus]]* (Brulle, 1838)
********* *[[Arthrodeis emarginatus]]* Wollaston, 1864
********* *[[Arthrodeis geotrupoides]]* Wollaston, 1864
********* *[[Arthrodeis hartungi]]* Wollaston, 1864
********* *[[Arthrodeis inflatus]]* Wollaston, 1864
********* *[[Arthrodeis laticollis]]* (Brulle, 1838)
********* *[[Arthrodeis malleatus]]* Wollaston, 1864
********* *[[Arthrodeis obesus]]* (Brulle, 1838)
********* *[[Arthrodeis obliteratus]]* Solier, 1834
********* *[[Arthrodeis parcepunctatus]]* Wollaston, 1864
********* *[[Arthrodeis punctulatus]]* Wollaston, 1864
********* *[[Arthrodeis rotundatus]]* Solier, 1834
********* *[[Arthrodeis subciliatus]]* Wollaston, 1864
********* *[[Arthrodeis subcostatus]]* (Brullé, 1838)

## Referanser




## Eksterne lenker
*
Auladera

***Auladera*** er en slekt av skyggebiller der de fleste av artene er knyttet til tørre miljøer.

## Utseende
Middelsstore til store (9-30 millimeter), gjerne bredt ovale og høyt hvelvede, gjerne blankt svarte skyggebiller, dekkvingene kan ha gule flekker. Dekkvingene har gjerne karakteristiske, dype furer som danner ulike mønstre.

## Levevis
Disse billene har et svært tykt og nokså vanntett hudpanser, og er derfor godt skikket til å overleve under svært tørre vilkår - de fleste lever i ørkener og halvørkener.

## Utbredelse
Gruppen er utbredt i Chile og Argentina.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien heteromerer, Tenebrionoidea Latreille, 1802
***** Familien **[[skyggebiller]]**, Tenebrionidae Latreille, 1802
****** Underfamilien **[[Pimeliinae]]** 
******* Stammen Nycteliini Solier, 1834 - sørvestlige Sør-Amerika
******** Slekten ***Auladera*** Solier, 1836
********* *[[Auladera andicola]]* (Lacordaire, 1830)
********* *[[Auladera atronitens]]* Kulzer, 1954
********* *[[Auladera crenicosta]]* (Guérin-Méneville, 1834)
********* *[[Auladera rugicollis]]* (Philippi & Philippi, 1864)

## Referanser




## Eksterne lenker
*
The Nile Hilton Incident

***The Nile Hilton Incident*** er en svensk thriller fra 2017 regissert av Tarik Saleh. Filmen er inspirert av historien om mordet på den libanesiske sangeren Suzanne Tamim i 2008. Hovedrollen spilles av Fares Fares. 

## Handling
Handlingen er lagt til Kairo i tiden før Den egyptiske revolusjonen i 2011. Noredin (spilt av Fares Fares) er politimann i et korrupt system og han blir forandret etter at han starter etterforskning av drapet på en kjent sangerinne. Det som fra starten av virker som et enkelt pasjonsdrap viser seg å ha forgreninger helt opp til den innerste kretsen rundt landets president. Hosni Mubaraks fall som Egypts president er benyttet som bakgrunn for historien.

## Om filmen
*The Nile Hilton Incident* hadde premiere på Sundance filmfestival, hvor den vant prisen for beste internasjonale spillefilm. Under Guldbaggegallaen i 2018 fikk filmen fem guldbagger, blant annet for beste film, beste mannlige hovedrolle til Fares Fares og beste kostymedesign til Louize Nissen.

## Referanser


 
 


## Eksterne lenker
*
FNs tiår for urfolksspråk

**FNs tiår for urfolksspråk** (på norsk også kalt **FNs internasjonale tiår for urfolksspråk**; engelsk **International Decade of Indigenous Languages**, forkorta **IDIL**) er et initiativ fra FN som har som mål å øke oppmerksomhet rundt bevaring, revitalisering og fremming av urfolksspråk. Initiativet til et tiår for urfolksspråk ble lansert på forespørsel fra FNs permanente forum for urfolk, etter at FNs internasjonale urfolkspråkår fant sted i 2019.

I forbindelse med tiåret skal sametingene i Norge, Sverige og Finland samarbeide om et flaggskipsprosjekt for å «styrke samisk språkteknologi og samisk språkteknologimiljø».

## Referanser




## Eksterne lenker
*
Sigrid Hjørnegård

**Sigrid Hjørnegård** (født 1965) er en norsk tidligere politiker (Sp) som siden 2019 har vært generalsekretær i Norges Bondelag. 

I Jens Stoltenbergs andre regjering var hun politisk rådgiver i Landbruksdepartementet fra 2005 til 2008 og i Olje- og energidepartementet fra 2008 til 2009. Fra 2009 til 2011 var hun statssekretær i Olje- og energidepartementet. 

Hjørnegård var også ansatt i Norges Bondelag fra 1992 til 2005, fra 1996 som informasjonssjef. Fra 2018 til 2019 var hun assisterende generalsekretær i Norges Bondelag og kom da fra stillingen som direktør for fornybar energi, klima og miljø i Energi Norge. 

Hun er utdannet ved Ås videregående skole og ved Norges Landbrukshøyskole. 

Hjørnegård er bosatt i Kroer i Ås kommune.  

## Referanser
Bríet Bjarnhéðinsdóttir

**Bríet Bjarnhéðinsdóttir** (1856–1940) var en islandsk kvinnesaksforkjemper, lærer og redaktør, som grunnla Kvenréttindafélag Íslands og kvinnetidsskriftet *Kvennablaðið* (utgitt 1895–1919). Hun engasjerte seg i kvinnesaksarbeidet på Island fra 1880-årene og var i 1894 blant grunnleggerne av den første islandske kvinnesaksforeningen, Hið íslenska kvenfélag. Hun gikk inn for kvinners stemmerett, og etter at kvinneforeningen vegret seg for å gå inn for dette etablerte hun på 1900-tallet tett kontakt med ledere i kvinnesaksbevegelsen i Norge, Danmark og USA, og med Den internasjonale kvinnestemmerettsalliansen. I 1907 grunnla hun den det som raskt ble den ledende islandske kvinnesaksforeningen, Kvenréttindafélag Íslands, og ledet foreningen gjennom nesten 20 år i to perioder (1907–1911 og 1912–1927). Foreningen sprang ut av den progressive fløyen av kvinneforeningen, det vil fløyen som gikk inn for full politisk likestilling. Hun var medlem av bystyret i Reykjavík fra 1908.

## Biografi
Bríet Bjarnhéðinsdóttir ble født i 1856 i Haukagili i Vatnsdal i Austur-Húnavatnssýsla. Hun tok eksamen som lærer i 1880 og arbeidet som lærer i Reykjavík fra slutten av 1880-årene. Hun begynte samtidig å engasjere seg i kvinnesaken. I 1888 giftet hun seg med den liberale tidsskriftredaktøren Valdimar Ásmundsson (1852–1902), som grunnla tidsskriftet *[[Fjallkonan (tidsskrift)|Fjallkonan]]*, med navn etter sagnskikkelsen og nasjonalsymbolet Fjallkonan. I 1894 var hun blant medstifterne av den islandske kvinneforeningen, Hið íslenska kvenfélag. Hun etablerte også tidsskriftet *Kvennablaðið* i 1895, og det ble utgitt frem til 1919. Mellom 1898 og 1903 utgav hun *Barnabladíð*.

Bríet hadde kontakt med ledende kvinnesaksforkjempere i Danmark, Norge og Sverige, og med Carrie Chapman Catt, grunnleggeren av Den internasjonale kvinnestemmerettsalliansen (nå International Alliance of Women). Hun deltok på alliansens kongress i København i 1906 (den tredje internasjonale kvinnestemmerettskongressen), og impulsene fra kontaktene hun knyttet i Norden og internasjonalt bidro til at hun i 1907 etablerte Kvenréttindafélag Íslands, der hun var leder fra 1907 til 1911 og fra 1912 til 1927.

## Referanser


## Eksterne lenker
*
Guldbaggen for beste kostymedesign

**Guldbaggen for beste kostymedesign** er en svensk filmpris. Den er en del av Guldbaggen og har blitt utdelt siden 2012. 

Før kategorien fantes mottok kostymedesignerne Jaana Fomin Guldbaggen for beste prestasjon i 2005 og Kicki Ilander Guldbaggen for særskilte innsatser i 2007. Disse kategoriene var ment for filmarbeidere i yrker som manglet egne kategorier, og ble i 2012 erstattet av syv nye kategorier, inklusiv for beste kostymedesign.

Per 2024 har Kicki Ilander vunnet prisen tre ganger og i tillegg vært nominert to.

## Vinnere og nominerte
Vinnerne står først i tabellen i fet skrift og med blå bakgrunnsfarve, deretter følger de øvrige nominerte for samme år. Året viser til året da filmene hadde premiere i Sverige, og prisene ble tildelt det påfølgende år.

### 2010-årene

### 2020-årene

## Referanser

 
 
 


## Eksterne lenker
*
Jesse Thomas

**Jesse LeRoy Thomas** (1928–2012) var en amerikansk fotballspiller. 

Han spilte college football da han gikk på Michigan State University, hvor han også drev med friidrett. Etter college ble han draftet av New York Yanks i NFLs draft i 1951, men endte heller opp med å gå i tjenesten i United States Army i to år før han spilte for Winnipeg Blue Bombers i Canadian Football League (CFL) i 1954. 

Han spilte deretter for National Football Leagues (NFL) Baltimore Colts fra 1955 til 1957 og senere for Los Angeles Chargers i American Football League i laget og ligaens første sesong i 1960.

## Referanser
Henry Wallace (amerikansk fotball)

**Henry Marshall Wallace** (født 26. september 1938 i Bakersfield i California) er en tidligere amerikansk fotballspiller som spilte for Los Angeles Chargers i American Football League (AFL) i laget og ligaens første sesong i 1960. Han spilte college football da han gikk på University of the Pacific.

## Referanser
Ron Waller

**Ron Waller** (1933–2018) var en amerikansk spiller og trener i amerikansk fotball. Han var en running back som spilte for Los Angeles Rams i National Football League (NFL) fra  til  og i American Football League (AFL) for Los Angeles Chargers i 1960. Han var midlertidig hovedtrener for NFLs San Diego Chargers i de siste seks kampene av -sesongen og ble også ansatt som hovedtrener for Philadelphia Bell i World Football League (WFL) i 1974. Waller var også hovedtrener for Wilmington Clippers og Norfolk Neptunes i Atlantic Coast Football League.

Før den profesjonelle karrieren spilte Waller på skolelagene for Laurel High School i Laurel i Delaware og University of Maryland. Han ble innlemmet i Delaware Sports Museum and Hall of Fame i 1977. Waller døde i Delaware den 16. desember 2018, 85 år gammel.

## Referanser
Royce Womble

**Royce Cullen Womble** (født 12. august 1931 i Webb i Texas, død 30. november 2016 i Mansfield i Texas) var en running back i amerikansk fotball som spilte i National Football League (NFL) og American Football League (AFL). Han spilte fire sesonger for NFLs Baltimore Colts og én sesong for AFLs Los Angeles Chargers. Han døde med alzheimers i 2016.

## Referanser
Alexio Churu Muchabaiwa

**Alexio Churu Muchabaiwa** (1939&ndash;2024) var en zimbabwisk geistlig og katolsk biskop av Mutare i Zimbabwe.

## Liv og virke
### Bakgrunn
Alexio Churu Muchabaiwa ble presteviet for erkebispedømmet Salisbury av erkebiskopen av Salisbury, Francis William Markall, den 24. august 1968 ved kirken *Mount St. Mary's Mission* i Wedza. Fra 1969 til 1972 virket han i Makumbe-misjonen. Han fullførte et kurs i pastoralteologi ved *Gaba Institute* i Uganda. Han var spiritualis for *Chishawasha Major Seminary*, hvor han senere ble rektor. 

Fra 1979 til 1980 var han generalvikar for erkebispedømmet Harare (tidligere kalt Salisbury) og kapellan for den første afrikanske ordføreren i Harare, Tizirai Gwata. Muchabaiwa innviet *National Heroes Acre* og presederte ved begravelsen av Josiah Tongogara og Jason Ziyapapa Moyo, de første som ble gravlagt ved den nasjonale helligdommen som «helter fra uavhengighetskampen» i 1980.

### Biskop av Umtali
Pave Johannes Paul II utnevnte ham til biskop av Umtali den 5. november 1981. Han ble ordinert til biskop av den emeriterte biskop av Umtali, Donal Raymond Lamont O.Carm, den 21. februar 1982 i *Holy Trinity Cathedral* i Umtali; medkonsekratorer var Patrick Fani Chakaipa, erkebiskop av Salisbury, og Tobias Wunganayi Chiginya, biskop av Gweru. 

Fra 1987 til 1990, og fra 1998 til 2002, fungerte Muchabaiwa også som president for Zimbabwe Bishops' Conference (ZCBC). 

Pave Frans innvilget hans aldersrelaterte avskjed den 28. mai 2016.  

Muchabaiwa døde i en alder av 84 år den 8. januar 2024 på *Murambi Gardens Clinic* i Mutare (tidigere Umtali).

## Episkopalgenealogi
Hans episkopalgenealogi er:

* Kardinal Scipione Rebiba (1504–1577) 
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Maria Parocchi (1833–1903) *1871
* Pave Pius X (1835–1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Biskop Joseph Aloysius Burke (1886–1962) *1943
* Erkebiskop Celestine Joseph Damiano (1911–1967) *1953
* Biskop  Donal Raymond Lamont, O.Carm (1911-2003) *1967
* Biskop *Alexio Churu Muchabaiwa* (1939- 2024) *1982

## Referanser
Jim Sears

**James Herbert «Jimmy» Sears** (født 20. mars 1931 i Los Angeles i California, død 4. januar 2002 samme sted) var en defensive back og halfback i amerikansk fotball som spilte i National Football League (NFL) og American Football League (AFL).

## High school og college
Sears gikk på Inglewood High School i Inglewood i California hvor han var elevrådsleder i våren 1949. Etter high school gikk han på University of Southern California hvor han spilte college football. Han var nummer syv i avstemningen for Heisman-troféet som senior. I 1952 ble han den andre spilleren til å bli tildelt W.J. Voit Memorial Trophy. Før han spilte for USC Trojans spilte han for skolelaget til El Camino Junior College i Torrance i California.

## Profesjonell karriere
Sears ble draftet av Baltimore Colts i NFLs draft i 1953, men startet sin profesjonelle karriere for Chicago Cardinals som han spilte for i  og igjen i  og . Etter et par utenfor idretten spilte han for Los Angeles Chargers i American Football League (AFL) i lagets og ligaens første sesong i 1960, og endte karrieren sin for AFLs Denver Broncos i 1961.

## Trenerkarriere
I 1959 var Sears en assistenttrener for USC.

## Referanser
Junior-VM på skøyter 2024

**Junior-VM på skøyter 2024** ble arrangert i Hachinohe i Japan fra 9. til 11. februar 2024.

## Medaljevinnere
;Sammenlagt

### Distanser
;Kvinner

;Menn

## Norsk deltagelse
### Kvinner

 DNS

### Menn

## Referanser




## Eksterne lenker
* 
*
Bob Zeman

**Edward Robert Zeman** (1937–2019) var en defensive back i amerikansk fotball som spilte seks sesonger i American Football League (AFL) mellom 1960 og 1966.

## Spillerkarriere
### High school og college
Zeman gikk på Wheaton Warrenville South High School i Wheaton i Illinois, hjembyen til den legendariske running backen Red Grange. Zeman var også en running back og klarte å slå flere av skolerekordene. Han ble senere innlemmet i skolens æresgalleri.

Da han gikk på University of Wisconsin–Madison spilte han på begge sider av ballen for skolelaget Wisconsin Badgers. Han klarte derimot aldri å få over 600 yards på løp da han spilte mest på forsvarssiden. Etter å ha spilt i Rose Bowl som senior møtte han med representanter for Los Angeles Chargers.

### Los Angeles/San Diego Chargers
Zeman ble draftet av Los Angeles Chargers i AFLs draft i 1960. Han var en del av et solid forsvar som fikk kallenavnet «Seven Pirates»—et forsvar som satte en ligarekord med 49 interceptions i 1961.

### Denver Broncos
I hans første sesong med Denver Broncos ble Zeman utvalgt til Pro Bowl med seks interceptions i sesongen, hvorav en ble returnert for en touchdown.

### Andre periode med San Diego
Zeman skadet kneet mot slutten av 1966-sesongen etter en takling fra Mike Garrett. Det endte opp med å bli hans siste sesong som spiller.

## Trenerkarriere
### College
Et par år etter spillerkarrieren begynte Zeman på en trenerkarriere på college-nivå. Hans første stilling var for Northwestern Wildcats, hvor han var defensive backs coach i 1968 og 1969. Han tok deretter en trenerjobb for sitt gamle universitetslag Wisconsin Badgers i 1970.

### Profesjonelt nivå
Han ble deretter defensive backs coach for Oakland Raiders fra 1971 til 1977 og jobbet for laget da de vant Super Bowl XI. Zeman returnerte deretter til Denver Broncos som linebackers coach mellom 1978 og 1982. Han tilbragte deretter et år som defensive coordinator for Buffalo Bills. Han jobbet også for Los Angeles Rams, tilbragte noen år som talentspeider for forskjellige lag og jobbet med Mike Holmgren i både San Francisco og Seattle.

## Arv
I 2017 overleverte Zeman og noen andre spillere fra lagets første sesong en signert fotball til Chargers i anledning flyttingen tilbake til Los Angeles.

## Referanser
EM i bryting 2024

**EM i bryting 2024** ble arrangert i București i Romania fra 12. til 18. februar 2024.

## Medaljevinnere

### Menn fri stil

### Gresk-romersk menn

### Kvinner fri stil

## Referanser


## Eksterne lenker
*
EM i vektløfting 2024

**EM i vektløfting 2024** ble arrangert i Sofia i Bulgaria fra 12. til 20. februar 2024.

## Medaljevinnere

### Menn

### Kvinner
} Yulia Hulina  || 85&nbsp;kg
| || 85&nbsp;kg
|-
|Støt
| || 115&nbsp;kg
| || 111&nbsp;kg
| || 105&nbsp;kg
|-bgcolor=#dfefff
|Totalt
| || 196&nbsp;kg
| || 195&nbsp;kg
| || 190&nbsp;kg
|-
|rowspan=3|– 59&nbsp;kg 
|Rykk
| || 105&nbsp;kg
| || 101&nbsp;kg
| || 98&nbsp;kg
|-
|Støt
| || 125&nbsp;kg
| || 119&nbsp;kg
| || 118&nbsp;kg
|-bgcolor=#dfefff
|Totalt
| || 230&nbsp;kg
| || 215&nbsp;kg
| || 214&nbsp;kg
|-
|rowspan=3|– 64&nbsp;kg 
|Rykk
| || 101&nbsp;kg
| || 100&nbsp;kg
| || 98&nbsp;kg
|-
|Støt
| || 121&nbsp;kg
| || 120&nbsp;kg
| || 118&nbsp;kg
|-bgcolor=#dfefff
|Totalt
| || 220&nbsp;kg
| || 219&nbsp;kg
| || 215&nbsp;kg
|-
|rowspan=3|– 71&nbsp;kg 
|Rykk
| || 114&nbsp;kg
| || 107&nbsp;kg
| Siuzanna Valodzka  || 105&nbsp;kg
|-
|Støt
| Siuzanna Valodzka  || 130&nbsp;kg
| || 128&nbsp;kg
| || 128&nbsp;kg
|-bgcolor=#dfefff
|Totalt
| || 241&nbsp;kg
| Siuzanna Valodzka  || 235&nbsp;kg
| || 231&nbsp;kg
|-
|rowspan=3|– 76&nbsp;kg 
|Rykk
| || 101&nbsp;kg
| || 101&nbsp;kg
| || 99&nbsp;kg
|-
|Støt
| || 126&nbsp;kg
| || 117&nbsp;kg
| || 116&nbsp;kg
|-bgcolor=#dfefff
|Totalt
| || 227&nbsp;kg
| || 216&nbsp;kg
| || 215&nbsp;kg
|-
|rowspan=3|– 81&nbsp;kg 
|Rykk
| || 103&nbsp;kg
| || 103&nbsp;kg
| || 103&nbsp;kg
|-
|Støt
| || 132&nbsp;kg
| || 131&nbsp;kg
| || 125&nbsp;kg
|-bgcolor=#dfefff
|Totalt
| || 235&nbsp;kg
| || 234&nbsp;kg
| || 222&nbsp;kg
|-
|rowspan=3|– 87&nbsp;kg 
|Rykk
| || 120&nbsp;kg
| || 107&nbsp;kg
| || 105&nbsp;kg
|-
|Støt
| || 160&nbsp;kg
| || 128&nbsp;kg
| || 127&nbsp;kg
|-bgcolor=#dfefff
|Totalt
| || 280&nbsp;kg
| || 230&nbsp;kg 
| || 227&nbsp;kg
|-
|rowspan=3|+ 87&nbsp;kg 
|Rykk
| || 117&nbsp;kg
| || 112&nbsp;kg
| || 108&nbsp;kg
|-
|Støt
| || 151&nbsp;kg
| || 140&nbsp;kg
| || 131&nbsp;kg
|-bgcolor=#dfefff
|Totalt
| || 263&nbsp;kg
| || 257&nbsp;kg
| || 238&nbsp;kg
|}

## Referanser


## Eksterne lenker
*
The Lu Gou Qiao Incident

***The Lu Gou Qiao Incident*** (originaltittel: *Qi qi shi bian*) er et kinesisk krigsdrama fra 1995 regissert av Li Qian-Kuan og Xiao Gui-Yun. Filmen er en skildring av Hendelsen ved Marco Polo-broen, som var foranledningen til den Japanske invasjonen av Kina i 1937. Noen av de ledende rollene spilles av Du Zhiguo, Li Fazheng, Song Yang og Wu Gui-Ling.

Den ble kåret til beste film ved Hundred Flowers Awards (delt med *[[Red Cherry]]* og *[[The Strangers in Beijing]]*) og tildelt prisen for fremragende film ved Huabiao Awards (sammen med flere filmer).

Filmen er også kjent under engelske titler som *The Lu Gou Bridge Incident* og *The July 7th Incident*.

## Referanser


## Eksterne lenker
*
Guineas herrelandslag i håndball

**Guineas herrelandslag i håndball** er det mannlige landslaget i håndball for Guinea. Det representerer landet i internasjonale håndballturneringer, og reguleres av Fédération Guinéenne de Handball. Landslaget har deltatt i internasjonale turneringer siden 1981.

## Resultater i internasjonale turneringer
*Resultatene som er vist under er kun turneringer der Guinea har deltatt. Turneringer de ikke har tatt del i er ikke ført opp.*

### Verdensmesterskap
*    2025: 31.-plass

### Afrikamesterskap
*  1981: 8.-plass
*  2020: 10.-plass
*  2022: 6.-plass
*  2024: 5.-plass

### Afrikaleker
*  2019: 7.-plass

## Eksterne lenker
* Offisiell nettside
* Profil på IHFs nettside
Ibelin (film)

***Ibelin*** er en norsk dokumentarfilm fra 2024 regissert av Benjamin Ree. Den forteller historien om Mats Steen, som led av Duchennes muskeldystrofi, en sykdom som fører til gradvis svekkelse av musklene. 

Filmen skildrer hvordan Steen, trass sin fysiske tilstand, levde et rikt digitalt liv gjennom videospillet *[[World of Warcraft]].* Filmen, som er Rees tredje, hadde premiere på Tromsø Internasjonale Filmfestival og Sundance filmfestival. Filmen har vunnet flere norske og internasjonale priser, og ble blant annet kåret til beste norske film under Amandaprisen 2024, beste dokumentarfilm under Gullruten 2025 og mottok to priser under Sundance filmfestival.

## Handling
Dokumentarfilmen forteller historien om Mats Steen, som var rammet av Duchennes muskeldystrofi. Etter hans død i 2014 oppdaget foreldrene at han hadde etablert et stort, internasjonalt nettverk av venner gjennom videospillet *World of Warcraft*. Hans rollefigur i dette spillet het «Ibelin», og dokumentarfilmen har navn etter hovedpersonens alter ego.

## Om produksjonen
Filmen er basert på 75 timer med videoopptak og tusenvis av loggførte samtaler fra spillet. Disse ressursene ble brukt til å gjenskape Steens liv i World of Warcraft. Deler av filmen foregår i spilluniverset, hvor Steens avatar, «Ibelin», blir levendegjort gjennom animasjon. Filmen tar for seg både Steens perspektiv og hans spillvenners opplevelser.

Ree og produksjonsselskapet gjennomførte filmprosjektet uten tillatelse fra spillselskapet Blizzard Entertainment, som eier rettighetene til *World of Warcraft.* Etter å ha vist filmen til Blizzards ledelse, fikk Ree imidlertid godkjennelse til produksjonen.

## Mottagelse
Filmen ble godt mottatt ved premieren. Skildringen av de sosiale relasjonene i rollespill-verdenen ble fremhevet. *Aftenposten*s filmanmelder May Synnøve Rogne skrev blant annet: «Dokumentaren om ham, rørte meg til tårer.». Etter premieren sikret Netflix seg rettighetene til filmen. Filmen hadde ordinær norgespremiere i mars 2024.

Etter at filmen lanserte på Netflix oppkalte Medietilsynet en ny pris etter Steen sin rollefigur, *Ibelinprisen*, for unge personer mellom 9 og 18 år som er med i en klubb som driver med dataspill, og er gode rollemodeller for dataspillkulturen.

I desember 2024 ble filmen tildelt prisen Aamot-statuetten.

## Priser og nominasjoner

## Referanser


## Eksterne lenker
*
Ernie Wright

**Ernest Henry Wright** (født 6. november 1939 i Toledo i Ohio, død 20. mars 2007 i San Diego i California) var en offensive tackle i amerikansk fotball som spilte i 13 sesonger, i American Football League (AFL) fra 1960 til 1969 og i National Football League (NFL) fra 1970 til 1972.

## Tidlig liv
Wright ble født 6. november 1939 i Toledo i Ohio og gikk på Scott High School. Han spilte amerikansk fotball for Ohio State University og var en starter på Buckeyes’ offensive line i 1958 og 1959.

## Idrettskarriere
Wright var et av de originale medlemmene av Los Angeles Chargers i American Football League i både ligaen og lagets første sesong i 1960. Han ble draftet i 15. runde (#200) av NFLs draft i 1961 av Los Angeles Rams, men valgte å fortsette å spille for Chargers.

Wright var en starter for Chargers da de slo Boston Patriots 51–10 i American Football League Championship Game 1963.

Han var en AFL All-Star i 1961, 1963 og 1965. Chargers’ hovedtrener Sid Gillman sa om Wright og Ron Mix at de var «The best pair of offensive tackles in pro football.»

Han spilte for Chargers i åtte sesonger, ut 1967-sesongen. De neste fire årene tilbragte han med Cincinnati Bengals, inkludert lagets første sesong i 1968. Bengals spilte i AFL i 1968 og 1969; i 1970 ble de en del av NFL da de to ligaene ble slått sammen. Han endte karrieren sin med Chargers i 1972.

Wright var en av kun 20 spillere som var aktive gjennom alle AFLs 10 sesonger.

## Privatliv
I 1994 stiftet Wright The Pro Kids Golf Academy and Learning Center, en veldedig organisasjon for barn og unge i San Diego. Wright var den første vinneren av Ernie H. Wright Humanitarian Award, som San Diego Hall of Champions etablerte i hans ære. Wright ble tildelt prisen under æresgalleriets bankett i 2007.

Han ble en agent for idrettsutøvere og tok senere stillingen som regional leder for vestlige USA for NFL Players Association.

Wright døde av kreft i 2007.

## Referanser
Future Prophecies

**Future Prophecies** var en norsk drum and bass-duo som ble startet i 1999. Duoen bestod av DJ  og saksofonist , som begge hadde vært medlem av bandet .

Etter å ha utgitt flere singler og EP-er, debuterte de med *Warlords Rising* i 2005. For albumet ble de nominert til Alarmprisen 2006 i klassen årets klubbalbum.

## Diskografi
* *Warlords Rising* (2005, Beatservice Records)
* *Raw* (2005, Outbreak Records)

## Referanser


## Eksterne lenker
*
Probation Within the Village

***Probation Within the Village*** (originaltittel: *Liucun Chakan*) er en kinesisk dramafilm fra 1994 regissert av Lei Xianhe og Wang Xingdong. Filmen handler om en landsbylærer som forelsker seg i en statsansatt som har falt i unåde, men som gjenoppretter sin ære ved å utrydde fattigdommen i en landsby.   

Den ble kåret til beste film ved Hundred Flowers Awards (delt med ''The Accused Uncle Shangang'' og ''A Single Child's Story'') og tildelt prisen for fremragende film ved Huabiao Awards (sammen med flere filmer).   

Filmen er også kjent under den engelske tittelen *Stay in the Country to Examine*.   

## Referanser
  

## Eksterne lenker
*
A Single Child’s Story

***A Single Child’s Story*** (originaltittel: *Yi ge du sheng nü de gu shi*) er en kinesisk dramafilm fra 1994 regissert av Guo Lin. Filmen handler om en 12 år gammel jente som må kjempe ekstra hardt for å beholde plassen på skolen når hennes mor blir alvorlig kreftsyk og ikke har lenge igjen å leve. 

Den ble kåret til beste film ved Hundred Flowers Awards (delt med ''The Accused Uncle Shangang'' og *[[Probation Within the Village]]*). 

Den er også kjent under engelske titler som *A Story of a Singleton* og *A Fatherless Girl.* 

## Referanser


## Eksterne lenker
*
Maria Herdel Pedersen

**Marie Herdel Pedersen** (født 2000) er en dansk fotballspiller.

Hun ble kåret til årets spiller i norsk 1. divisjon i 2023, etter å ha toppet NTB-Børsen.

## Referanser


## Eksterne lenker
*
The Virgin of the Seminole

***The Virgin of the Seminole*** er en amerikansk stumfilm fra 1922 regissert av Oscar Micheaux.

## Handling
Historien fokuserer på en ung mørkhudet mann som slutter seg til Royal Canadian Mounted Police, og kort tid senere redder han en kvinne som har blitt kidnappet. Den unge mannen kjøper senere en ranch, som blir grunnlaget for stor økonomisk velstand.

## Skuespillere
* William Fountaine
* Shingzie Howard

## Referanser


## Eksterne lenker
*